Cvetković: Podrška ombudsmanu Jankoviću
Premijer Srbije kaže da je ombudsman Janković prisustvovao dodeli Nobelove nagrade za mir u svojstvu nezavisnog državnog predstavnika
Posle nekoliko dana političkih previranja unutar vladajuće strukture Srbije i odluke Ministarstva spoljnih poslova da Srbija ne pošalje predstavnika u Oslo, ceremoniji dodele Nobelove nagrade za mir ipak je prisustvovao ombudsman Saša Janković, ali kao nezavisni državni predstavnik nadležan za ljudska prava. Na dodeli nagrade nije bio prisutan ambasador Srbije u Norveškoj jer je to, prema saopštenju Ministarstva spoljnih poslova "u skladu sa ranije donetom odlukom u okviru nadležnosti predviđenih zakonom“. Za to vreme, premijer Mirko Cvetković je novinarima pokušao da razjasni nadležnost za donošenje ovakvih odluka u ime države i njihove posledice. rekao je Cvetković. Premijer je naglasio da odluka da podrži zaštitnika građana Srbije, Sašu Jankovića da prisustvuje uručenju Nobelove nagrade za mir nije bila taktička već da je to bila njegova podrška ombudsmanu koji je želeo da prisustvuje tom značajnom događaju. Prisustvo ombudsmana Jankovića u Oslu podržao je i predsednik Srbije Boris Tadić. Srpski mediji prenose i da bi zbog ove odluke i toga što se nije konsultovao sa vladom, ministar spoljnih poslova Vuk Jeremić mogao da bude smenjen. Premijer je objasnio da je Vlada definisala jasnu spoljnu politiku čiji su glavni ciljevi evropska integracija, ali i dobri odnosi sa svetskim silama, među kojima su Sjedinjene Države, Rusija i Kina. poručio je srpski premijer.